hotchpotch/miracl-hf-unified huggingface dataset:
বগুড়া সরকারি কলেজ
বগুড়া সরকারি কলেজ (পূর্বনাম: গভঃBS
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।
রংপুর সরকারি সিটি কলেজ
রংপুর সরকারি সিটি কলেজ (পূর্বনাম: গভঃ কমার্শিয়াল ইনস্টিটিউট, রংপুর) বাংলাদেশের একটি উচ্চ মাধ্যমিক স্তরের শিক্ষা প্রতিষ্ঠান, যেটি রংপুর বিভাগীয় সদরে অবস্থিত। ব্যবসায় শিক্ষার ক্ষেত্রে বৃহত্তর রংপুর অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।
দিনাজপুর সরকারি সিটি কলেজ
দিনাজপুর সরকারি সিটি কলেজ (পূর্বনাম: গভঃ কমার্শিয়াল ইনস্টিটিউট, দিনাজপুর) বাংলাদেশের একটি উচ্চ মাধ্যমিক স্তরের শিক্ষা প্রতিষ্ঠান, যেটি দিনাজপুর জেলা সদরে অবস্থিত। ব্যবসায় শিক্ষার ক্ষেত্রে বৃহত্তর দিনাজপুর অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।
যশোর সরকারি কলেজ
যশোর সরকারি কলেজ (পূর্বনাম: গভঃ কমার্শিয়াল ইনস্টিটিউট, যশোর) বাংলাদেশের একটি উচ্চ মাধ্যমিক স্তরের শিক্ষা প্রতিষ্ঠান, যেটি যশোর সদরে অবস্থিত। ব্যবসায় শিক্ষার ক্ষেত্রে বৃহত্তর যশোর অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।
কুষ্টিয়া সরকারি সিটি কলেজ
কুষ্টিয়া সরকারি সিটি কলেজ (পূর্বনাম: গভঃ কমার্শিয়াল ইনস্টিটিউট, কুষ্টিয়া) বাংলাদেশের একটি উচ্চ মাধ্যমিক স্তরের শিক্ষা প্রতিষ্ঠান, যেটি কুষ্টিয়া জেলা সদরে অবস্থিত। ব্যবসায় শিক্ষার ক্ষেত্রে বৃহত্তর কুষ্টিয়া অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে গভ কমার্শিয়াল ইনিস্ট্রিউট, কুষ্টিয়া নামে পরিচিতি লাভ করে। ২০১৬ সাল থেকে বর্তমান নামে পরিচিতি লাভ করে।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই প্রতিষ্ঠানটিসহ অপরাপর ১৫টি গভঃ কমার্শিয়াল ইনস্টিটিউটের ভবিষ্যৎ নির্ধারণ এবং করণীয় ঠিক করার উদ্দেশ্যে শিক্ষা মন্ত্রণালয় মাধ্যমিক ও উচ্চ শিক্ষা অধিদপ্তর এবং শিক্ষা সংশ্লিষ্ট বিভিন্ন নীতিনির্ধারক ও প্রতিষ্ঠানের সম্মিলনে একটি উচ্চ পর্যায়ের কমিশন গঠন করে তাদের সুপারিশের ভিত্তিতে ২০১৬ সালের ১২ মে এক প্রজ্ঞাপন জারীর মাধ্যমে দেশ থেকে “ডিপ্লোমা-ইন-বিজনেস স্টাডিজ” শিক্ষা কার্যক্রম সম্পূর্ণরূপে বিলুপ্ত ঘোষনা করে ও এই প্রতিষ্ঠানটিকে সাধারণ শিক্ষা কার্যক্রমভূক্ত করে[৫] এর নামকরণ “কুষ্টিয়া সরকারি সিটি কলেজ” করে এবং জেলাস্থ অন্যান্য সমমানের শিক্ষা প্রতিষ্ঠানের ন্যায় এটিকেও রাজশাহী শিক্ষা বোর্ডের অধীনে ন্যস্ত করে।
এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।
পরবর্তীতে ২০১৬ সাল থেকে এটি রাজশাহী শিক্ষা বোর্ডের অধীনে সাধারণ কলেজ হিসাবে শিক্ষা কার্যক্রম পরিচালনা করা শুরু করে এবং ২০১৬-১৭ শিক্ষাবর্ষ থেকে বিজ্ঞান, মানবিক ও ব্যবসায় শিক্ষা বিভাগে শিক্ষার্থী ভর্তির অনুমতি লাভ করে।
বরেন্দ্র সরকারি কলেজ, রাজশাহী
বরেন্দ্র সরকারি কলেজ, রাজশাহী (পূর্বনাম: গভঃ কমার্শিয়াল ইনস্টিটিউট, রাজশাহী) বাংলাদেশের একটি উচ্চ মাধ্যমিক স্তরের শিক্ষা প্রতিষ্ঠান, যেটি রাজশাহী বিভাগীয় সদরে অবস্থিত। ব্যবসায় শিক্ষার ক্ষেত্রে বৃহত্তর রাজশাহী অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে গভঃ কমার্শিয়াল ইনস্টিটিউট নামে পরিচিতি লাভ করে। ২০১৬ সালে থেকে বর্তমান নাম এ নামকরণ করা হয়।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই সময় এই ইনস্টিটিউটসমূহ বিভিন্ন পলিটেকনিক ইনস্টিটিউট এর অধীনে পরিচালিত হত। এই প্রতিষ্টান টি রাজশাহী পলিটেকনিক ইনস্টিটিউট এর অধীনে শিক্ষা কার্যক্রম পরিচালনা করতো। ১৯৮১ সালে গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের প্রজ্ঞাপন এর মাধমে পলিটেকনিক ইনস্টিটিউটের সাথে সংযুক্ত ব্যবসায় শিক্ষা শাখাকে স্বতন্ত্র কমার্শিয়াল ইনস্টিটিউট হিসেবে ঘোষণা করা হয়। ১৯৮৪ সালে এই প্রতিষ্টান টি এক জন অধ্যক্ষ, তিনজন সহকারী অধ্যাপক ও চারজন প্রভাষক পদ নিয়ে এর নতুন ভাবে যাত্রা শুরু করে। সেই থেকে রাজশাহী গভ: কমার্শিয়াল ইনস্টিটিউট একটি স্বতন্ত্র প্রতিষ্ঠান হিসেবে ঢাকা শিক্ষা বোর্ডের অধীনে ডিআইবিএস কোর্স পরিচালনা করে আসছে। ১২ মে ২০১৬ ইং তারিখে এ এই সকল কমার্শিয়াল ইনস্টিটিউট কে সাধারণ কলেজে রূপান্তর করে বিজ্ঞান মানবিক ও ব্যবসায় শিক্ষা শাখা খোলার অনুমোদন দিয়ে স্ব স্ব মাধ্যমিক ও উচ্চ মাধ্যমিক শিক্ষা বোর্ডের অধীনে ন্যস্ত করা হয়। এর ফলে এই প্রতিষ্টান বরেন্দ্র কলেজ নাম নিয়ে রাজশাহী শিক্ষা বোর্ড এর অধীনে ২০১৬-১৭ শিক্ষা বর্ষ থেকে ০৩ টি শাখায় উচ্চমাধ্যমিক শিক্ষা কার্যক্রম পরিচালনা করে আসছে।
পূর্বে এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়। বর্তমান এ রাজশাহী শিক্ষা বোর্ড এর অধীনে ২০১৬-১৭ শিক্ষা বর্ষ থেকে বিজ্ঞান মানবিক ও ব্যবসায় শিক্ষা এই ০৩ টি শাখায় উচ্চমাধ্যমিক শিক্ষা কার্যক্রম পরিচালনা করে আসছে।
মহুয়া বাংলা
মহুয়া বাংলা ছিল বাংলা ভাষায় সম্প্রচারিত একটি সাধারণ বিনোদনমূলক চ্যানেল, যেটি মহুয়া মিডিয়া প্রাইভেট লিমিটেড কর্তৃক পরিচালনা করা হত।
মহুয়া মিডিয়া প্রাঃ লিমিটেড মালিকানাধীন ভোজপুরী চ্যানেলটি চালু করার পরে কলকাতায় মহুয়া বাংলা নাম নিয়ে নতুনভাবে বাংলা চ্যানেল চালু করা হয়। ২০১০ সালের ৯ জুলাই তারিখে কলকাতায় অফিসিয়ালি এমএমপিএল কর্তৃৃক একটি সংবাদ সম্মেলনের আয়োজন করে এবং এবং তাদের চ্যানেলের লোগো উন্মোচন করে চ্যানেলটি চালু করে দেওয়া হয়।
কেন্দ্রীয় আফ্রিকার সময়
কেন্দ্রীয় আফ্রিকার সময়, বা সিএটি, মধ্য ও দক্ষিণ আফ্রিকায় ব্যবহৃত একটি সময় অঞ্চল। কেন্দ্রীয় আফ্রিকার সময় স্থানাংকিত আন্তর্জাতিক সময়ের () চেয়ে দুই ঘন্টা এগিয়ে, যা সন্নিহিত দক্ষিণ আফ্রিকা মান সময় এবং পূর্ব ইউরোপীয় সময়-এর সমান।
এই সময় অঞ্চল মূলত নিরক্ষীয় অঞ্চলে অবস্থিত, তাই সারা বছরে দিনের দৈর্ঘ্যের তেমন কোনো উল্লেখযোগ্য পরিবর্তন হয়না। এর জন্য দিবালোক সংরক্ষণ সময় পালন করা হয় না।
কেন্দ্রীয় আফ্রিকার সময় নিম্নলিখিত দেশের দ্বারা ব্যবহৃত হয়:
ফুলবাড়ী ইউনিয়ন
ফুলবাড়ী ইউনিয়ন বাংলাদেশের সিলেট জেলার গোলাপগঞ্জ উপজেলার একটি প্রশাসনিক এলাকা।
ফুলবাড়ী ইউনিয়ন কাউন্সিল প্রতিষ্ঠিত হয় ১৯৬০ খ্রিষ্টাব্দে। স্বাধীনতা উত্তরকালে রাষ্ট্রপতির আদেশ নম্বার ০৭/ ১৯৭২ অনুযায়ী ইউনিয়ন কাউন্সিল বাতিল করা হয়। ইউনিয়ন কাউন্সিল নাম বাতিল করে নামকরণ করা হয় ইউনিয়ন পঞ্চায়েত এবং প্রশাসক নিয়োগ করা হয়। পরবর্তী সময়ে রাষ্ট্রপতির আদেশ ২২/১৯৭৩ অনুযায়ী ফুলবাড়ী ইউনিয়ন পঞ্চায়েতের নাম পরিবর্তন করে নামকরণ করা হয় ফুলবাড়ী ইউনিয়ন পরিষদ।
৩নং ফুলবাড়ী ইউনিয়ন পরিষদের উত্তরে বাঘা ইউনিয়ন দক্ষিণে লক্ষীপাশা ইউনিয়ন পুর্বে গোলাপগঞ্জ পৌরসভা পশ্চিমে কুচাই ইউনিয়ন। মোট ভোটার সংখ্যা ১৭৩৭৬জন। 
বর্তমান চেয়ারম্যান: মাহবুবুর রহমান ফয়ছল
বাংলাদেশের শিক্ষা কমিশনসমূহের তালিকা
বাংলাদেশের শিক্ষা ব্যবস্থার বর্তমান রূপরেখা গড়ে উঠেছে মূলত ঔপনিবেশিক যুগে ব্রিটিশদের থেকে শুরু করে পাকিস্তান আমল হয়ে বাংলাদেশের স্বাধীনতা লাভের পর হতে বর্তমান কাল পর্যন্ত গঠিত বিভিন্ন শিক্ষা কমিশন কর্তৃক প্রদত্ত "রিপোর্ট" পর্যালোচনার মাধ্যমে তত্কালীন সময়ে ক্ষমতাসীন সরকার কর্তৃক গৃহীত ব্যবস্থার মাধ্যমে।
এটা ততকালীন সময়ে গ্রহনযোগ্য না হলেও এখন এর গুরুত্ব অপরিসীম।
বাংলাদেশ স্বাধীন হওয়ার পর ১৯৭২ সালে ডঃ কুদরাত-এ-খুদাকে প্রদান করে সর্বপ্রথম একটি কমিশন গঠন করা হয়।
স্টক কাংরি
স্টক কাংরি উত্তর-পশ্চিম ভারতের লাদাখ অঞ্চলে হিমালয় পর্বতশ্রেণীর সর্বোচ্চ পর্বতশৃঙ্গ। স্টক কাংরি পর্বতশৃঙ্গ লাদাখের হেমিস জাতীয় পার্কের স্টক নামের গ্রামে অবস্থিত। লাদাখের রাজধানী লেহ থেকে এর দূরত্ব ১৫ কিলোমিটার। অধিক উচ্চতা সত্ত্বেও স্টক কাংরি ট্রেকার এবং শৌখিন পর্বতারোহীদের কাছে বেশ জনপ্রিয়। অনেক পর্বতারোহী অধিক উচ্চতাবিশিষ্ট পর্বত আরোহণের প্রথম অভিজ্ঞতা হিসেবে স্টক কাংরি পর্বতশৃঙ্গে আরোহণ করে।
জুলাই এবং আগস্টের শেষে এই পর্বতশৃঙ্গের উপরের অংশ বরফাবৃত থাকে না, তাছাড়া বছরের অধিকাংশ সময়েই তা বরফে ঢাকা থাকে। সবচেয়ে নিকটতম পথে এই পর্বতশৃঙ্গে আরোহণের জন্য স্টক উপত্যকার পথ ব্যবহৃত হয়। স্টক গ্রামের কাছে এই উপত্যকার অধিকাংশ জায়গা ২০১০ সালের আগস্টের বন্যাতে প্লাবিত হয়, এটি ছিল ২০১০ দশকের মধ্যে সবচেয়ে ধ্বংসাত্মক বন্যা।
স্টক কাংরি পর্বতশৃঙ্গতে শীতকালে সর্বপ্রথম আরোহণ করে ব্রিকটন কলেজের একটি দল। এই দলে তিনজন সদস্য ছিল।স্টক কাংরি ট্রেকিং
হাজারীহাট সরকারি প্রাথমিক বিদ্যালয়
হাজারীহাট সরকারি প্রাথমিক বিদ্যালয় বাংলাদেশের নীলফামারী শহর হতে প্রায় ৩৫ কিলোমিটার পূর্বে এবং সৈয়দপুর উপজেলা হতে প্রায় ১৬ কিলোমিটার উত্তরে হাজারিহাট বাজার সংলগ্ন এলাকায় বিদ্যালয়টি অবস্থিত একটি সরকারী বিদ্যালয়।
বিদ্যালয়ে মোট দুইটি ভবন রয়েছে। প্রথমটির নাম দ্বিতল ভবনটির। এর পাশেই রয়েছে একটি একতলা ভবন। অত্র ভবন সমূহে সর্বমোট ১০টি কক্ষ রয়েছে, যার মধ্যে ৮টি শ্রেনীকক্ষ, ১টি অফিস কক্ষ এবং ১টি স্টোর রুম রয়েছে।
বিদ্যালয়ে বর্তমানে ৮ জন শিক্ষক রয়েছেন, যার মধ্যে ২ জন পুরুষ এবং ৬ জন মহিলা। বিদ্যালয়ে মোট ছাত্র-ছাত্রীর সংখ্যা প্রায় ৩৫০ জন । বিদ্যালয়ে ১ জন সরকারি বেতনভুক্ত পিয়ন এবং একজন বিদ্যালয়ের নিজস্ব তহবিলে বেতন প্রদানকৃত পিয়ন রয়েছে।
২০১৩ এবং ২০১৪ সালের প্রথমিক শিক্ষা সমাপনী পরীক্ষায় বিদ্যালয়ের পাশের হার ছিল যথাত্রমে ১০০ ও ৯৮.৩৬ শতাংশ ।
র‌্যাম্বো (দ্ব্যর্থতা নিরসন)
র‌্যাম্বো দ্বারা বুঝায়:'র‍্যাম্বো' নাম যুক্ত ব্যক্তি
র‍্যাম্বো আপেল
র‍্যাম্বো আপেলের দুটি প্রজাতির নাম।
১৬৩৭ সালে ঔপনিবেশিক যুক্তরাষ্ট্রে নিউ সুইডেনের ক্যালমার নৈকেল এলাকায় অবতরণকারী সুইডেনের অভিবাসী পিটার গানার্সসন র‍্যাম্বো আপেলের এই র‍্যাম্বো নামক প্রজাতিটির পরিচিতি করান। 
সামার র‍্যাম্বো প্রজাতির আপেলের সাথে দ্ব্যর্থতা সৃষ্টি না ঘটানোর জন্য এই প্রজাতিটিকে উইন্টার র‍্যাম্বো নামেও ডাকা হয়।
সামার র‍্যাম্বো প্রজাতিটির মূল এসেছে ফ্রান্স থেকে এবং র‍্যাম্বো প্রজাতিটির ন্যায় এটিও উত্তর আমেরিকাতে ঔপনিবেশিক যুগে পরিচিতি লাভ করে।
পিটার গানার্সসন র‍্যাম্বো
পিটার গানার্সসন র‍্যাম্বো (১৬১২ - ১৬৯৮) ছিলেন ঔপনিবেশিক যুক্তরাষ্ট্রের নিউ সুইডেনে বসবাসকারী একজন অভিবাসী, যিনি ছিলেন একজন কৃষক এবং গভর্নর'স কাউন্সিলে একজন বিচারক। তিনি ছিলেন সবচেয়ে দীর্ঘজীবি অভিবাসী এবং 'নিউ সুইডেনের স্থপতি' হিসাবে পরিচিত। স্চুইলকিল নদীর পার্শ্বস্থ র‍্যাম্বো'স রক তার পরিবারের নামানুসারে রাখা হয়েছে।
বাংলাদেশের রপ্তানি প্রক্রিয়াকরণ অঞ্চলের তালিকা
রপ্তানি প্রক্রিয়াকরণ অঞ্চল বা, মুক্ত বাণিজ্য অঞ্চল (ইংরেজি: Export Processing Zone (EPZ), বা, Free Trade Zone (FTZ)) হচ্ছে এমন একটি বিশেষ অর্থনৈতিক অঞ্চল যেখানে শুল্ক কর্তৃপক্ষের কোনরূপ হস্তক্ষেপ ছাড়াই পণ্য অবতরণ, বহন, উত্পাদন বা পুন:সংযোজন ও পুন:রপ্তানি করা যায়। এই অঞ্চলগুলো সাধারণত: বাণিজ্যের জন্য ভৌগলিকভাবে সুবিধাজন স্হান, যেমন: সমুদ্রবন্দর, বিমানবন্দর, জাতীয় সীমান্ত - প্রভৃতি এলাকায় গড়ে তোলা হয়। এটি এমন একটি এলাকা যেখানে কয়েকটি দেশ আলোচনার মাধ্যমে নিজেদের মধ্যকার বাণিজ্য বাধাসমূহ কমাতে বা দূর করতে সম্মত হয়েছে।
মমতা কুলকার্নি
মমতা কুলকার্নি একজন বলিউড থেকে অবসর নেওয়া জনপ্রিয় চলচ্চিত্র অভিনেত্রী। মমতার বেশ কিছু বাণিজ্যিকভাবে সফলতা অর্জন করা চলচ্চিত্র রয়েছে; যেমন: "আশিক আওয়ারা" (১৯৯৩), "ওয়াক্ত হামারা হ্যায়" (১৯৯৩), "ক্রান্তিবীর" (১৯৯৪), "করণ অর্জুন" (১৯৯৫), "সাবছে বাড়া খিলাড়ি" (১৯৯৫), "বাজি" (১৯৯৬), চায়না গেট (১৯৯৮), "বেকাবু" (১৯৯৫), এবং "" (২০০১)। ১৯৯৩ সালের "আশিক আওয়ারা" চলচ্চিত্রে অসাধারণ অভিনয়ের সুবাদে তিনি ১৯৯৪ ফিল্মফেয়ার শ্রেষ্ঠ নবাগত অভিনেত্রী পুরস্কার লাভ করেন। উক্ত সুপারহিট চলচ্চিত্রে তিনি সাইফ আলী খান এর সাথে জুটিবদ্ধ হয়েছিলেন। রাকেশ রোশান পরিচালিত তার অন্য আরেকটি ব্লকবাস্টার চলচ্চিত্র 'করণ অর্জন' (১৯৯৫) শাহরুখ খান এবং সালমান খান এর বিপরীতে অভিনয় করেন। তিনি "কাভি তুম কাভি হাম" চলচ্চিত্রে সর্বশেষ অভিনয়ের মাধ্যমে অভিনয় জীবন ত্যাগ করেন। ভারতের জনপ্রিয় টেলিভিশন অনুষ্ঠান বিগ বস ৭ এর প্রতিযোগী হিসেবে মমতাকে আমন্ত্রন জানানো হলে তিনি তা প্রত্যাখ্যান করেন।
আদমজী রপ্তানি প্রক্রিয়াকরণ অঞ্চল
আদমজী রপ্তানি প্রক্রিয়াকরণ অঞ্চল (; সংক্ষেপে যেটি 'আদমজী ইপিজেড', বা, 'নারায়ণগঞ্জ ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের রাজধানী ঢাকার সন্নিকটবর্তী নারায়ণগঞ্জ শহরের অদূরে সিদ্ধিরগঞ্জ এলাকায় অবস্থিত। এই রপ্তানি প্রক্রিয়াকরণ অঞ্চলটি ২০০৬ খ্রিষ্টাব্দে স্থাপিত হয়। ২৪৫.১২ একর এলাকার ওপর প্রতিষ্ঠিত এই ইপিজেডটি বাংলাদেশের ৬ষ্ঠ বৃহত্তম রপ্তানি প্রক্রিয়াকরণ এলাকা।
এই ইপিজেডটি ঢাকা শহর থেকে ১৫ কিলোমিটার দূরে নারায়ণগঞ্জ জেলার সিদ্ধিরগঞ্জ এলাকার আদমজী নগরে অবস্থিত। এটি হযরত শাহজালাল (রা.) বিমানবন্দর থেকে ৪০ কিলোমিটার ও চট্টগ্রাম সমুদ্রবন্দর থেকে ২৫৫ কিলোমিটার দূরত্বে অবস্থিত।
এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়।শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের নিজেস্ব ব্যবস্থাপনায় বিশুদ্ধকরণ প্রক্রিয়ার মাধ্যমে পানি সরবরাহ ব্যবস্থা ও বিদ্যুতের জন্য নিজেস্ব পাওয়ার প্লান্ট এবং ১১ কেভির একটি সাব স্টেশন রয়েছে; এছাড়াও এখানে তিতাস গ্যাস কর্তৃপক্ষের মাধ্যমে জ্বালানী হিসাবে প্রাকৃতিক গ্যাসের সরবরাহ করা হয়।।
এখানে কলকারখানাগুলোতে তিন ধরনের বিনিয়োগ আছে: 
এই ইপিজেডে সর্বমোট শিল্প-প্লটের সংখ্যা ২২৯ টি।
এখানে উত্পাদিত পণ্যগুলো হচ্ছে:
২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় আদমজী ইপিজেড থেকে মোট ২৭৪.১০ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং আদমজী ইপিজেড থেকে রপ্তানি হয়েছে ৩৮৬.২৩ মিলিয়ন মার্কিন ডলারের পণ্য।
বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে।
ঈশ্বরদী রপ্তানি প্রক্রিয়াকরণ অঞ্চল
ঈশ্বরদী রপ্তানি প্রক্রিয়াকরণ অঞ্চল (; সংক্ষেপে যেটি 'ঈশ্বরদী ইপিজেড', বা, 'পাবনা ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের উত্তরাঞ্চলের শহর পাবনার অদূরে ঈশ্বরদী এলাকায় অবস্থিত। এই রপ্তানি প্রক্রিয়াকরণ অঞ্চলটি ২০০১ খ্রিষ্টাব্দে স্থাপিত হয়। ৩০৯ একর এলাকার ওপর প্রতিষ্ঠিত এই ইপিজেডটি বাংলাদেশের ৩য় বৃহত্তম রপ্তানি প্রক্রিয়াকরণ এলাকা।
এই ইপিজেডটি ঢাকা শহর থেকে ২২০ কিলোমিটার দূরে পাবনা জেলার পাকশী এলাকার ঈশ্বরদীতে অবস্থিত। এটি ঈশ্বরদী বিমানবন্দর থেকে ১০.৬০ কিলোমিটার ও রাজশাহী বিমানবন্দর থেকে ১১০ কিলোমিটার এবং চট্টগ্রাম সমুদ্রবন্দর থেকে ৪৮৪ কিলোমিটার ও মংলা সমুদ্রবন্দর থেকে ২৮০ কিলোমিটার দূরত্বে অবস্থিত।
এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়। শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের মাধ্যমে পানি সরবরাহ ব্যবস্থা ও বিদ্যুতের জন্য ১১ কেভির একটি সাব স্টেশন রয়েছে; এছাড়াও এখানে পশ্চিমাঞ্চল গ্যাস কর্তৃপক্ষের মাধ্যমে জ্বালানী হিসাবে প্রাকৃতিক গ্যাসের সরবরাহ করা হয়।।
এখানে কলকারখানাগুলোতে তিন ধরনের বিনিয়োগ আছে: 
এই ইপিজেডে সর্বমোট শিল্প-প্লটের সংখ্যা ২৯০ টি।
এখানে উত্পাদিত পণ্যগুলো হচ্ছে:
২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় ঈশ্বরদী ইপিজেড থেকে মোট ৫৫.৭১ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং ঈশ্বরদী ইপিজেড থেকে রপ্তানি হয়েছে ৯৩.১৬ মিলিয়ন মার্কিন ডলারের পণ্য।
বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে।
উত্তরা রপ্তানি প্রক্রিয়াকরণ অঞ্চল
উত্তরা রপ্তানি প্রক্রিয়াকরণ অঞ্চল (; সংক্ষেপে যেটি 'উত্তরা ইপিজেড', বা, 'নীলফামারী ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের উত্তরাঞ্চলীয় শহর নীলফামারীর অদূরে সংগলশী এলাকায় অবস্থিত। এই রপ্তানি প্রক্রিয়াকরণ অঞ্চলটি ১৯৯৯ খ্রিষ্টাব্দে স্থাপিত হয়। ২১৩.৬৬ একর এলাকার ওপর প্রতিষ্ঠিত এই ইপিজেডটি বাংলাদেশের ৭ম বৃহত্তম রপ্তানি প্রক্রিয়াকরণ এলাকা।
এ ইপিজেডে ১৮০টি শিল্প প্লট থাকলেও কৃষিভিত্তিক ইপিজেড হওয়ায় এর বিকাশ দ্রুত হয়নি। তার মধ্যে ১৩৮টির বরাদ্দ সম্পন্ন হয়েছে। চালুকৃত প্লট ১২টি। ৩৩ টি প্লট উন্নয়নাধীন এবং ০৯ টি প্লট ফাঁকা আছে।
উত্তরা ইপিজেডে যে কোম্পানি সমুহ পণ্য উৎপাদন করে তাদের নাম ও পণ্য :
কুমিল্লা রপ্তানি প্রক্রিয়াকরণ অঞ্চল
কুমিল্লা রপ্তানি প্রক্রিয়াকরণ অঞ্চল (; সংক্ষেপে যেটি 'কুমিল্লা ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের পূর্বাঞ্চলীয় শহর কুমিল্লার পুরাতন বিমান বন্দর এলাকায় অবস্থিত। এই রপ্তানি প্রক্রিয়াকরণ অঞ্চলটি ২০০০ খ্রিষ্টাব্দে স্থাপিত হয়। ২৬৭.৪৬ একর এলাকার ওপর প্রতিষ্ঠিত এই ইপিজেডটি বাংলাদেশের ৪র্থ বৃহত্তম রপ্তানি প্রক্রিয়াকরণ এলাকা।
এখানে একটি কেন্দ্রীয় বর্জ্য পরিশোধনাগার (সিইটিপি) রয়েছে যাতে রাসায়নিক এবং জৈবিক উভয় পদ্ধতিতে প্রতিদিন কমপক্ষে ১৫,০০০ ঘনমিটার বর্জ্য পরিশোধন করা যায়।
এই রপ্তানি প্রক্রিয়াকরণ অঞ্চলে মোট ২৩৯ টি শিল্প প্লট রয়েছে, যার মধ্যে ৩৭ টিতে উৎপাদন শুরু হয়েছে (১৯ টি বিদেশি, ৮টি যৌথ এবং ১০টি দেশীয় মালিকানাধীন) যাতে চীন, জাপান, তাইওয়ান, দক্ষিণ কোরিয়া, মালয়েশিয়া, শ্রীলংকা, ভারত, ব্রিটিশ ভার্জিন আইল্যান্ড, ইটালী, নেদারল্যান্ড, যুক্তরাজ্য, হং কং, মরিশাস, আয়ারল্যান্ড, ফ্রান্স, ইন্দোনেশিয়া, তুরস্ক, ওমান এবং বাংলাদেশের শিল্পোদ্যোক্তাগণ বিনিয়োগ করেছে; এবং ১৪টি শিল্প প্রতিষ্ঠান বাস্তবায়নাধীন রয়েছে।
এখানে উৎপাদিত পণ্যের মধ্যে রয়েছে:
মোংলা রপ্তানি প্রক্রিয়াকরণ অঞ্চল
মংলা রপ্তানি প্রক্রিয়াকরণ অঞ্চল (; সংক্ষেপে যেটি 'মংলা ইপিজেড', বা, 'খুলনা ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের দক্ষিণের শহর খুলনার অদূরে মংলা এলাকায় অবস্থিত। এই রপ্তানি প্রক্রিয়াকরণ অঞ্চলটি ১৯৯৯ খ্রিষ্টাব্দে স্থাপিত হয়। ২৫৫.৪১ একর এলাকার ওপর প্রতিষ্ঠিত এই ইপিজেডটি বাংলাদেশের ৫ম বৃহত্তম রপ্তানি প্রক্রিয়াকরণ এলাকা।
এই ইপিজেডটি ঢাকা শহর থেকে ২১০ কিলোমিটার দূরে বাগেরহাটের মংলা সমুদ্রবন্দর এলাকায় অবস্থিত। এটি যশোর বিমানবন্দর থেকে ১০৫ কিলোমিটার ও চট্টগ্রাম সমুদ্রবন্দর থেকে ৪০৭ কিলোমিটার দূরত্বে অবস্থিত।
এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়। শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের নিজেস্ব ব্যবস্থাপনায় পানি সরবরাহ ব্যবস্থা ও নিজেস্ব পাওয়ার প্লান্ট এবং ১১ কেভির একটি সাব স্টেশন রয়েছে; তবে এখানে প্রাকৃতিক গ্যাসের সরবরাহ নেই।
এখানে কলকারখানাগুলোতে তিন ধরণের বিনিয়োগ আছে: 
এই ইপিজেডে সর্বমোট শিল্প-প্লটের সংখ্যা ১৯০ টি।
এখানে উত্পাদিত পণ্যগুলো হচ্ছে:
২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় মংলা ইপিজেড থেকে মোট ৭৪.১০ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং মংলা ইপিজেড থেকে রপ্তানি হয়েছে ৭৭.২৮ মিলিয়ন মার্কিন ডলারের পণ্য।
বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে।
বডিলাইন
বডিলাইন ছিল একটি ক্রিকেটীয় কৌশল যা ইংল্যান্ড ক্রিকেট দল তাদের ১৯৩২-৩৩ সালের অস্ট্রেলিয়ায় অ্যাশেজ সফরের জন্য প্রনয়ণ করে; মূলত অস্ট্রেলিয়ার ডন ব্র্যাডম্যানের অসাধারণ ব্যাটিং দক্ষতাকে মোকাবিলা করার জন্য। এটি ফার্স্ট লেগ থিওরি বোলিং নামেও পরিচিত। বডিলাইন ছিল এমন একটি ডেলিভারি যেখানে ক্রিকেট বলকে লেগ স্ট্যাম্প এর লাইনে ব্যাটসম্যানের শরীর বরাবর ছোড়া হতো, এই আশায় যে বলটি ব্যাটের কোনা ছুয়ে লেগ সাইডের অর্ধাংশজুড়ে স্কয়ার লেগের পেছনে সারি বেধে দাড়ানো একাধিক ফিল্ডারদের যে কোন একজনের হাতে ধরা পড়বে। অনেকের বিবেচনায় এটি ছিল ভীতিকর ও শারীরিকভাবে হুমকি স্বরূপ, এবং যে খেলায় একসময় ভদ্র রীতিনীতি সাধারণভাবে প্রচলিত ছিল তার বিচারে একটি অনৈতিক কৌশল। যদিও খেলাটির বানিজ্যিকীকরণ পরবর্তীকালে "যে কোন মূল্যে জয়" - এর নীতিকে চিরাচরিত খেলোয়াড়ি আদর্শের ওপর নিয়ে গেছে।
জাতিসংঘ অছি পরিষদ
জাতিসংঘ অছি পরিষদ (ফরাসি: "Le Conseil de tutelle des Nations unies"), জাতিসংঘের একটি প্রধান অঙ্গসংস্থা, আস্থা অঞ্চলে তাদের বাসিন্দাদের সেরা স্বার্থে শাসিত হওয়া এবং আন্তর্জাতিক শান্তি ও নিরাপত্তা নিশ্চিত করতে সহায়তা প্রতিষ্ঠিত হয়। আস্থা অঞ্চল—তাদের অধিকাংশই সাবেক সম্মিলিত জাতিপুঞ্জের ম্যান্ডেট বা দ্বিতীয় বিশ্বযুদ্ধের শেষে পরাজিতদের কাছ থেকে নেয়া অঞ্চল—এখন এদের সবাই স্বায়ত্তশাসন বা স্বাধীনতা অর্জন করেছে, হয় পৃথক জাতি হিসাবে হিসাবে নতুবা প্রতিবেশী স্বাধীন দেশে যোগদানের মাধ্যমে। সর্বশেষ পালাউ, প্রশান্ত মহাসাগরের দ্বীপের আস্থা অঞ্চলের সাবেক অংশ, যা ১৯৯৪ সালের ডিসেম্বরে জাতিসংঘের একটি সদস্য রাষ্ট্র হয়ে ওঠে।
সুহ্ম রাজ্য
সুহ্ম ছিল একটি পূর্ব রাজ্য অঞ্চল যা এখন পশ্চিমবঙ্গ, ভারত ও বাংলাদেশের দখলে অবস্থিত। এই রাজ্যে তার প্রতিবেশী রাজ্য প্রাসুহ্ম সঙ্গে মহাকাব্য মহাভারত-উল্লেখ করা হয়েছে, যা বর্তমানে বাংলাদেশে।
মহাভারত অনুযায়ী, অঙ্গ, বঙ্গ, কলিঙ্গ, পুণ্ড্র ও সুহ্ম - এই পাঁচটি পূর্বাঞ্চলীয় রাজ্যের প্রতিষ্ঠাতারা একই বংশের সন্তান ছিলেন। তাঁরা রাজা বলির, গৌতম দিরঘাতামাস নামে এক ঋষির ঘরে জন্মগ্রহণ করেন যিনি গিরিভরাজার নিকটবর্ত মগঘ এ বাস করতেন, পালিত পুত্র ছিলেন।
আন্তর্জাতিক যোগ দিবস
২১ জুন তারিখটি হল আন্তর্জাতিক যোগ দিবস। এই দিনটিকে যোগ দিবস বা বিশ্ব যোগ দিবস বলা হয়। যোগ হল প্রাচীন ভারতে উদ্ভূত এক বিশেষ ধরনের শারীরিক ও মানসিক ব্যায়াম এবং আধ্যাত্মিক অনুশীলন প্রথা। এর উদ্দেশ্য মানুষের শারীরিক ও মানসিক সুস্থতাবিধান। এই প্রথা ভারতে আজও প্রচলিত আছে। ২০১৪ সালের ২৭ সেপ্টেম্বর রাষ্ট্রসংঘে ভাষণ দেওয়ার সময় ভারতের প্রধানমন্ত্রী নরেন্দ্র মোদী ২১ জুন তারিখটিকে আন্তর্জাতিক যোগ দিবস বলে ঘোষণা করার প্রস্তাব দেন। সেই বছরই ১১ ডিসেম্বর রাষ্ট্রসংঘ রাষ্ট্রসংঘ সাধারণ পরিষদ ২১ জুন তারিখটিকে আন্তর্জাতিক যোগ দিবস বলে ঘোষণা করেন।
কঙ্গনা রানাওয়াত
কঙ্গনা রানাওয়াত (; জন্ম: ২৩ মার্চ ১৯৮৭) একজন ভারতীয় চলচ্চিত্র অভিনেত্রী। তিনি নিজেকে বলিউড চলচ্চিত্রে অন্যতম একটি জায়গায় অধিষ্ঠিত করেছেন । তিনি মোট ৩ বার জাতীয় চলচ্চিত্র পুরস্কার লাভ করেছেন। এর মধ্যে ২ বার সেরা অভিনেত্রী হিসেবে ও একবার সেরা সহ অভিনেত্রী হিসেবে জাতীয় পুরষ্কার পান । এছাড়াও তিনি ৩টি বিভাগে ফিল্মফেয়ার পুরস্কার জিতেছেন। কঙ্গনা মিডিয়াতে তার সৎ মতামত প্রকাশের জন্য জনসাধারণের কাছে বিশেষভাবে সুপরিচিত এবং নিজেকে অন্যতম একজন ভারতীয় সেলিব্রেটি হিসেবে প্রতিষ্ঠিত করেছেন।
কঙ্গনা ১৯৮৭ সালের ২৩ মার্চ হিমাচল প্রদেশের মান্দি জেলার একটি ছোট শহরের রাজপুত পরিবারে জন্মগ্রহণ করেন। তার মাতা আশা রানাওয়াত একজন স্কুল শিক্ষিকা এবং তার পিতা অমরদ্বীপ রানাওয়াত একজন ব্যবসায়ী। তার রাঙ্গোলী নামের একটি বড় বোন এবং আকশাত নামে ছোট ভাই রয়েছে। তার পিতামহ সারজু সিং রানাওয়াত আইনসভার একজন খ্যাতনামা সদস্য ছিলেন এবং তার দাদীমা ইন্ডিয়ান অ্যাডমিনিস্ট্রেটিভ সার্ভিসের একজন কর্মকর্তা ছিলেন। তিনি ভাম্বলার পৈতৃৃক বাড়ীতে যৌথ পরিবারের মধ্যে দিয়ে লালিত পালিত হন এবং তার শৈশবকাল "সাধারণ ও সুখী" ছিল বলে বর্ণনা করেন।
রানাওয়াত ২ বার জাতীয় চলচ্চিত্র পুরস্কার লাভ করেন। চলচ্চিত্র দুটি হল "ফ্যাশন" (২০০৮) শ্রেষ্ঠ পার্শ্ব অভিনেত্রী এবং শ্রেষ্ঠ অভিনেত্রী হিসেবে "কুইন" (২০১৪)। এছাড়াও তিনি ৩ বার ফিল্মফেয়ার পুরস্কার পুরস্কার পান। চলচ্চিত্রগুলি হল যথাক্রমে; শ্রেষ্ঠ নারী অভিষেক হিসেবে "গ্যাংস্টার" (২০০৬), শ্রেষ্ঠ পার্শ্ব অভিনেত্রী হিসেবে "ফ্যাশন" এবং শ্রেষ্ঠ অভিনেত্রী হিসেবে "কুইন" (২০১৪) সম্মাননা পান।
পুরুষ সমকামী সাহিত্য
পুরুষ সমকামী সাহিত্য বলতে এলজিবিটি সম্প্রদায়ের জন্য সৃষ্ট বা উক্ত সম্প্রদায়ের দ্বারা সৃষ্টি সাহিত্যকে বোঝায়। এই সাহিত্যের চরিত্র, প্লট বা বিষয়ববস্তু পুরুষ সমকামিতাকে চিত্রিত করে।
আমিনুল হক সরকারি প্রাথমিক বিদ্যালয়
আমিনুল হক সরকারি প্রাথমিক বিদ্যালয় বাংলাদেশের নীলফামারী এবং সৈয়দপুর উপজেলা চিনি মসজিদ সংলগ্ন অবস্থিত একটি সরকারী বিদ্যালয়।
বিদ্যালয়ে বর্তমানে ৭ জন শিক্ষক রয়েছেন, যার মধ্যে ৩ জন পুরুষ এবং ৪ জন মহিলা। বিদ্যালয়ে মোট ছাত্র-ছাত্রীর সংখ্যা প্রায় ৩০০ জন । বিদ্যালয়ে ১ জন সরকারি বেতনভুক্ত পিয়ন এবং একজন বিদ্যালয়ের নিজস্ব তহবিলে বেতন প্রদানকৃত পিয়ন রয়েছে।
বরাক উপত্যকা
বরাক উপত্যকা (দক্ষিণ আসাম নামেও পরিচিত) ভারতের আসাম রাজ্যের দক্ষিণাংশে অবস্থিত।এই উপত্যকার প্রধান শহর হল শিলচর।বরাক নদীর নাম
থেকেই এই অঞ্চলের নাম হয়েছে।বরাক উপত্যকা আসামের তিনটি প্রশাসনিক জেলা নিয়ে গঠিত - কাছাড়, করিমগঞ্জ, এবং হাইলাকান্দি। পূর্বে কাছাড় ও হাইলাকান্দি ব্রিটিশ ভারতের কাছাড় জেলায় এবং করিমগঞ্জ সিলেট জেলায় অবস্থিত ছিল। ১৯৪৭ সালে ভারত বিভাগের সময় করিমগঞ্জকে সিলেট জেলা থেকে বিচ্ছিন্ন করা হয়; সিলেটের বাকী অংশ তৎকালীন পূর্ব পাকিস্তানের অন্তর্ভুক্ত হয় এবং করিমগঞ্জ ভারতের মধ্যে আসে।
"বরাক" নামটি 'ব্রা' ও 'ক্রো' শব্দদুটি থেকে এসেছে। ব্রা অর্থ বিভক্ত হওয়া এবং ক্রো অর্থ উপরের অংশ/শাখা।বরাক নদীটি করিমগঞ্জ জেলার হরিতিকরের কাছে সুরমা নদী এবং কুশিয়ারা নদীতে বিভক্ত হয়েছে। এই বিভাজিত নদীর শাখাস্রোতকে স্থানীয় মানুষেরা 'ব্রাক্রো' নামে উচ্চারণ করত। বহুবছর ধরে উচ্চারণ বিকৃতির ফলে ব্রাক্রো নামটি বরাকে পরিণত হয়েছে।
বরাক উপত্যকার সরকারি ভাষা বাংলা। এই অঞ্চলের বেশিরভাগ মানুষ সিলেটি ভাষায় কথা বলেন, যা বাংলা ভাষার একটি উপভাষা।
এখানকার মোট জনসংখ্যার ৪২% হিন্দু, ৫০% মুসলিম, ৪% খ্রিস্টান এবং অন্যান্য ৪%। কাছাড় জেলায় হিন্দুধর্মাবলম্বীরা হল সংখ্যাগরিষ্ঠ ৬০% এবং করিমগঞ্জ জেলায় মুসলিমরা সংখ্যাগরিষ্ঠ (৫৩%) যেখানে মুসলিমরা হাইলাকান্দি জেলায় সংখ্যাগরিষ্ঠ (৫৮%)।বরাক উপত্যকায় দুটি লোকসভা আসন আছে।
সক্রিয় বিবর্ধক
সক্রিয় বিবর্ধক বা অপারেশনাল অ্যামপ্লিফায়ার বা অপ-এম্প () একটি উচ্চ গেইন সম্পন্ন ডাইরেক্ট কাপল্ড ঋনাত্বক ফিডব্যাক অ্যামপ্লিফায়ার। একে লিনিয়ার ও নন লিনিয়ার অপারেশনে ব্যবহার করা হয়। বর্তমানে ইন্টিগ্রেটেড সার্কিট আকারে তৈরি হয়ে থাকে। এটি একধরনের সমন্বিত বর্তনী বা ইন্টিগ্রেটেড সার্কিট। এটি আকারে খুব ছোট হয়ে থাকে এবং এতে একটি সিলিকন চিপের মধ্যে বেশ কয়েকটি ট্রানজিস্টর‎, রোধসহ অন্যান্য ইলেক্ট্রনিক যন্ত্রপাতি থাকে।
অপারেশনাল অ্যামপ্লিফায়ার কে সাধারণত নিম্নোক্ত ক্ষেত্রে ব্যবহার করা হয়ঃঅপ-অ্যাম্পের ডিফারেনশিয়াল ইনপুট ইনভার্টিং ইনপুট(+) আর নন-ইনভার্টিং ইনপুটের সমন্বয়ে তৈরি হয়, যাকে "ডিফারেনশিয়াল ইনপুট ভোল্টেজ" বলা হয়। অপ-অ্যাম্পের আউটপুট ভোল্টেজের সমীকরণঃ
যেখানে "A" খোলা লুপের গেইন।
অপ-অ্যাম্পের বিভিন্ন বর্তনী রূপরেখা(configuration) আছে যেগুলো বিভিন্ন ধরনের কাজে ব্যবহার করা হয়।
খোলা লুপ রুপরেখা তিন ধরনের।
খোলা লুপ রূপরেখা বলতে যে রূপরেখায় কোনো ফিডব্যাক ব্যবহার করা হয় না। আর বদ্ধ লুপ রূপরেখা বলতে বোঝায় যে রূপরেখায় ফিডব্যাক থাকে।
আবু সায়িদ আল-খুদরী
সায়িদ ইবনে মালিক সিনান আল-খাজরাজি আল-খুদরী () (কুনিয়া : আবু সায়িদ) ছিলেন মদিনার স্থানীয় অধিবাসীদের মধ্য থেকে একজন আনসারী এবং একজন স্বল্পবয়সী সাহাবী। তাঁর পিতা মালিক ইবনে সিনান ও মাতা আনিসা বিনতে আবিল হারিস হিজরতের পূর্বে ইসলাম গ্রহণ করেন। নবী মুহাম্মদ(সা.) এর হিজরতের পর মদিনার মসজিদ নির্মাণে তিনি অংশ নেন। বয়সে অনেক ছোট হওয়ার কারণে তিনি বদরের যুদ্ধে এবং ৬২৫ খ্রিষ্টাব্দে উহুদের যুদ্ধে অংশ নিতে পারেন নি, কিন্তু পরবর্তীতে আহজাব, হুদায়বিয়া, খায়বর, হুনায়ন, তাবুক ও মক্কা বিজয় অভিযানসহ ১২টি যুদ্ধে তিনি অংশ নিয়েছিলেন। তিনি হযরত উমর (রা.)-এর সময় মদিনার মুফতির পদে নিযুক্ত হন। যদিও তিনি একবার উমাইয়া খলিফা মুয়াবিয়ার সাথে সাক্ষাৎ করার জন্য সিরিয়ায় গিয়েছিলেন, এছাড়া বাকি সমস্ত জীবন তিনি মদিনাতেই অতিবাহিত করেছেন। পরবর্তীতে, ৬৮৩ সালে ৬৪ বছর বয়সে হাররাসের যুদ্ধে তিনি উমাইয়া সেনাবাহিনীর বিরুদ্ধে মদিনাবাসীদের সাথে মদিনা নগরী প্রতিরক্ষায় অংশ নেন। তিনি সাদাসিধে জীবন যাপনে অভ্যস্ত ছিলেন এবং মুহাম্মাদের আদর্শের একজন একনিষ্ঠ অনুসারী ছিলেন। তার মৃত্যুসাল ও আয়ু নিয়ে বহু মতবাদ প্রচলিত আছে, উক্ত অণুমিত সালগুলি হল ৬৮২(৬৩ বছর বয়সে), ৬৮৩ (৬৪ বছর বয়সে), ৬৮৪ (৬৫ বছর বয়সে) ও ৬৯৪ (৭৪ বছর বয়সে)। তিনি সাহাবীদের যুগে অন্যতম একজন ফকিহ্ ছিলেন। তিনি হাদিস বর্ণনাকারীদর মধ্যেও একজন, তার বর্ণিত হাদিসগুলো বহুলভাবে ব্যবহৃত হয়। একটি হিসেব অনুসারে, তার বর্ণিত হাদিসের সংখ্যা ১ হাজার ১৭০টি, যা তাকে হাদিস বর্ণনার দিক থেকে সাহাবীদের মধ্যে সপ্তম স্থানে স্থান দিয়েছে।
শিয়া মুসলিমগণ তার দেওয়া হাদিসকে সরাসরি প্রত্যাখ্যান না করলেও অন্যান্য সূত্রের সাথে তা তুলনা করে যাচাই করে থাকেন।
১৯৮৮-এর বাংলাদেশের বন্যা
১৯৮৮-র বন্যা ছিলো বাংলাদেশে সংঘটিত প্রলংকারী বন্যাগুলোর মধ্যে অন্যতম। আগস্ট-সেপ্টেম্বর মাস জুড়ে সংঘটিত এই বন্যায় দেশের প্রায় ৬০% এলাকা ডুবে যায় এবং স্থানভেদে এই বন্যাটি ১৫ থেকে ২০ দিন পর্যন্ত স্থায়ী ছিলো। এটি ছিলো এদেশের ইতিহাসে সবচেয়ে মারাত্মক ও ক্ষয়-ক্ষতিময় প্রাকৃতিক দুর্যোগ এবং বিশ্বব্যাপী গণ-মাধ্যমেও সেই সময় এই দুর্যোগটি সকলের দৃষ্টি আকর্ষন করতে সক্ষম হয়।
এই প্রলংকারী বন্যাটি সংগঠিত হওয়ার মূল কারণ ছিলো সারা দেশে প্রচুর বৃষ্টিপাত এবং একই সময়ে (মাত্র তিন দিনে) দেশের তিনটি প্রধান নদীর পানি প্রবাহ একই সময় ঘটায় নদীর বহন ক্ষমতার অতিরিক্ত পানি প্রবাহিত হয়।
এই বন্যায় বাংলাদেশের প্রায় ৮২,০০০ বর্গ কিমি (সমগ্র দেশের ৬০% এরও অধিক) এলাকা সরাসরি ক্ষতিগ্রস্ত হয়।
১৯৯৮-এর বাংলাদেশের বন্যা
১৯৯৮-র বন্যা ছিলো বাংলাদেশে সংঘটিত ভয়ংকর বন্যাগুলোর মধ্যে অন্যতম। দুই মাসের অধিককাল জুড়ে সংঘটিত এই বন্যায় দেশের প্রায় দুই তৃতীয়াংশ এলাকা ডুবে যায়।
এই ভয়ংকর বন্যাটি সংগঠিত হওয়ার মূল কারণ ছিলো সারা দেশে প্রচুর বৃষ্টিপাত এবং একই সময়ে (মাত্র তিন দিনে) দেশের প্রধান তিনটি নদীর পানি প্রবাহ একই সময় ঘটায় ও ব্যাক ওয়াটার এ্যাফেক্টের কারণে নদীর বহন ক্ষমতার অতিরিক্ত পানি প্রাহিত হয়।
হামারি আধুরি কাহানী
হামারি আধুরি কাহানী (বাংলাঃ আমাদের অসমাপ্ত গল্প) বিশেষ ফিল্মস এবং ফক্স স্টার স্টুডিও ব্যানারের অধীনে মোহিত সুরি দ্বারা নির্দেশ এবং মহেশ ভাট দ্বারা নির্মিত একটি ভারতীয় রোমান্টিক সিনেমা। সিনেমায় অভিনয় করেন ইমরান হাশমি, বিদ্যা বালান, এবং রাজকুমার রাও। সিনেমাটি মাহেশ ভাট এর বাবা, নানাভাই ভাট, শিরিন মোহাম্মদ আলী এবং তার মা এর প্রেম কাহিনী উপর ভিত্তি করে নির্মিত।
সিনেমার শুরুতে দেখা যায় এক মহিলা (বাসুধা) বাস থেকে নামলেন। বাস্তার জেলার ১৫ কিঃমিঃ আগে। কিছু পথ হাটার পরেই নিচে পড়ে যায়। একটি বয়স্ক মানুষ (হরি) তার স্ত্রী হ্যালুসিনেশন সম্পর্কে সাইকোলজিস্ট দেখতে যান। সিনেমায় বাসুধা এর অতীত এবং তার ছেলে সম্পর্কে জানা সত্ত্বেও,আরাভ তার প্রেমে পড়ে যায়। আর সেই সময় হরি (বাসুধার স্বামী) নিখোজ। হরি ফিরে আসার পর বাসুধা বিভ্রান্তে পড়ে যান, তিনি আসলেই কাকে চাছেন। একদিকে স্বামী আর একদিকে ভালোবাসার মানুষ। সিনেমার শেষে দেখা যায় আরাভ এবং বাসুধা মারা যায়, হরি তার স্ত্রীকে প্রচন্ড ভালোবাসেই যাচ্ছেন।এই চলচ্চিত্রের সঙ্গীতায়োজন করেছেন অমি মিশ্র, জিৎ গাঙ্গুলি এবং মিথুন।
একদিক থেকে ‘হামারি আধুরি কাহানি’ চলচ্চিত্রটিকে গড় সফল আর আরেক বিবেচনায় ব্যর্থ বলা যায়। প্রথমত চলচ্চিত্রটির আয় যেমন পূর্বাভাস দেয়া হয়েছিল তাই হয়েছে। কিন্তু কয়েকটি কারণে চলচ্চিত্রটি একক চলচ্চিত্রের সুবিধাটি আদায় করে নিতে পারেনি। এর অন্যতম যে ‘জুরাসিক ওয়ার্ল্ড’ তা বলার অপেক্ষা রাখে না। ইমরান হাশমি হাশমি আর বিদ্যা বালান অভিনীত ‘দ্য ডার্টি পিকচার’ (২০১১) ফিল্মটির মতো আয় (১৯০ কোটি রুপি) করতে না পারলেও তাদের শেষ ফিল্ম ‘ঘনচক্কর’-এর (২০১৩) পরিণতিও বরণ করতে হবে না ফিল্মটিকে। ৩০ কোটি রুপিতে নির্মিত শেষোল্লেখিত ফিল্মটি আয় করেছিল ৩৮ কোটি রুপি। মোহিত সুরির পরিচালনায় নির্মিত বলে ‘হামারি আধুরি কাহানি’কে নিয়ে দর্শক আর বোদ্ধাদের অনেক প্রত্যাশা ছিল। তা পূরণ হয়নি পুরোপুরি। বাড়াবাড়ি রকম মেলোড্রামার কারণে কাহিনীর বিস্তার ক্লান্তিকর মনে হতে পারে। প্রোমো দেখে কিন্তু সেভাবে এতোটা মেলোড্রামা থাকবে তা মনে হয়নি। মহেশ ভাট বিশেষ প্রডাকশনের ব্যানারে তার অভিজ্ঞতা থেকে ধার নিয়ে চলচ্চিত্রটি নির্মাণ করিয়েছেন।
হিমু মামা
হিমু মামা জনপ্রিয় ঔপন্যাসিক হুমায়ূন আহমেদ এর হিমুকে নিয়ে লেখা একটি উপন্যাস, যা ২০০৪ সালে প্রকাশিত হয়।
হুমায়ুন আহমেদের সৃষ্ট একটি চরিত্র হচ্ছে 'হিমু'। শিরোনামে 'হিমু' কথাটি থাকলেও এই বইয়ে হিমু চরিত্রের উপস্থিতি নেই কোথাও। বইটির কাহিনী 'শুভ্র' নামের একটি ছেলেকে কেন্দ্র করে, যে 'হিমু' হওয়ার চেষ্টা করে এবং তা করতে গিয়ে বিভিন্ন মজার ঘটনা ঘটায়। শুভ্রের ভাগ্নে 'টগর' এসব ঘটনা ডায়েরিতে লিখে রাখে; আর এখানে থেকেই বইটির নাম দেয়া হয়েছে "হিমু মামা"।
মূকাভিনয়
মূকাভিনয় একটি স্বতন্ত্র শিল্প মাধ্যম। মূকাভিনয় অর্থ হচ্ছে মুখে শব্দ না করে বা সংলাপ ব্যবহার না করে শারীরিক বিভিন্ন অঙ্গভঙ্গির মাধ্যমে মনের ভাব প্রকাশ করা । নাট্যশিল্পের এক বিশেষ দিক হচ্ছে এই মূকাভিনয় । বস্তুর অস্তিত্ব না থাকা সত্বেও বিভ্রমের মাধ্যমে অর্থাৎ দর্শকের চোখে বিভ্রম ঘটিয়ে সেই বস্তুকে অস্তিত্বে নিয়ে আসার এক আকর্ষণীয় কৌশল হচ্ছে মূকাভিনয়। প্রাচীন রোমান যুগে এই শিল্পের প্রথম চর্চার ইতিহাস পাওয়া যায়। প্রাচ্য-পাশ্চাত্যের অনেক জায়গায় এর চর্চা হয়েছে। গ্রিসে সম্ভবত প্রথম "Pantomime" নামের একজন মুখোশ পরিহিত অভিনেতা মূকাভিনয় প্রদর্শন করেছিলেন। Pantomime একটি গ্রিক শব্দ যার অর্থ বিশুদ্ধ অনুকৃতি।
মূকাভিনয়ের জনক বলা হয় ফ্রান্সের মার্সেল মার্সো কে। বর্তমানে প্রায় তিন ধরনের মূকাভিনয়ের চর্চা হয় সারাবিশ্বে। মূকাভিনয়, আধুনিক মূকাভিনয়, বর্তমান মূকাভিনয়।
ঐতিহ্যগত মূকাভিনয় : যা সাদা মুখে গল্প বা নাটকীয়তার মাধ্যমে অভিনীত হয়। ঐতিহ্যগত মূকাভিনয়ের জনক মার্সেল মার্সো। অনেকে আজকাল সাদা মুখে বা রঙ চঙ না মেখেই থিয়েটারের পরিচ্ছদে মূকাভিনয় করেন।
আধুনিক মূকাভিনয় : এর জনক বলা হয় এতিয়েন দেক্রু কে। তিনি ঐতিহ্যগত মূকাভিনয় থেকে মূকাভিনয়কে নতুন দিকের প্রবর্তন করেন। মূকাভিনয়ের গ্রামাটিক মুভমেন্ট নির্মাণ করেন তিনি। উদাহরণস্বরূপ বলা যায়, ন্যাচারাল পেইন্টিংস এবং অ্যাবস্ট্রাক্ট পেইন্টিংস। এতিয়েন দেক্রু ছিলেন মার্সেল মার্সোর মূকাভিনয় গুরু।
তৃতীয় স্কুলটির প্রবর্তক জাকুলিন লিকক। তিনি থিয়েটারের শিক্ষক। মুখোশ ও দেহের সমগ্র অবয়বকে মুখোশের আবরণে মুভমেন্ট নির্মাণ করেছেন তিনি।
বাংলাদেশে আধুনিক মূকাভিনয়ের চর্চা ঘটা করে শুরু হয় ১৯৭৫ সাল থেকে। বিটিভির "যদি কিছু মনে না করেন' ও 'বলাবাহূল্য' অনুষ্ঠানে প্রায়ই মূকাভিনয় দেখাতেন পার্থ প্রতিম মজুমদার। তখন থেকে ১৯৮৮ সাল পর্যন্ত বাংলাদেশের মঞ্চে একক মূকাভিনয় প্রদর্শিত হয়েছে। সেগুলি ছিল স্বল্প সময়ব্যাপী এবং সংখ্যায়ও কম। শিল্পীর পোশাকের ধরন প্রায় একই রকম হতো কালো রঙের অাঁটসাট আচ্ছাদন এবং মুখে সাদা রংয়ের প্রলেপ। বিষয়বস্ত্ত ছিল অত্যন্ত হালকা ও বিনোদনধর্মী। এ পর্বে সৃজনশীল ধ্যান-ধারণা বিশেষ একটা ছিল না। তবে নানা রকম সীমাবদ্ধতা সত্ত্বেও তখন যে কয়েকটি ভাল প্রদর্শনী হয়েছে সেগুলির মধ্যে রয়েছে জন্ম থেকে মৃত্যু, বালক ও পাখি, প্রজাপতি, জনসংখ্যা বৃদ্ধি, ফটোগ্রাফার, ঔষধ বিক্রেতা, বখাটে ছেলের পরিণতি, রিকশাওয়ালা, মাছ ধরা ইতাদি। এগুলিতে ক্যারিকেচার এবং অহেতুক হাস্যকৌতুকের স্থলে ক্ষেত্রবিশেষে বিষয়ের গভীরতা প্রকাশ পেয়েছে।
১৯৮৯ সাল থেকে একক অভিনয়ের পাশাপাশি দলগত অভিনয়ের ধারাও প্রচলিত হয়। এ ক্ষেত্রে ‘ঢাকা প্যান্টোমাইম’ অগ্রণী ভূমিকা পালন করে। ১৯৮৯ সালের ২৩ অক্টোবর প্রতিষ্ঠার পর থেকে দলটি ঢাকাসহ দেশের বিভিন্ন অঞ্চলে একক ও দলগত মূকাভিনয় পরিবেশন করে এ শিল্পকে জনপ্রিয় করে তুলতে চেষ্টা করে। এরপর নিথর মাহবুব ও ২০০৮ সালে তার প্রতিষ্ঠিত দলীয় মূকাভিনয়ের সংগঠন মাইম আর্ট মূকাভিনয়কে জনপ্রিয় করে তোলে। বিষয়বস্ত্তর প্রয়োজনে এতে তখন একাধিক শিল্পীর সমাবেশ ঘটে। রূপসজ্জা, পোশাক, আলো, মিউজিক, মঞ্চ ব্যবহার ইত্যাদি ক্ষেত্রেও পরিবর্তন আসে। আলো ও মঞ্চসজ্জার সঙ্গে সামঞ্জস্য রেখে সাধারণ রূপসজ্জা, মুখোশের ব্যবহার ইত্যাদিতে নতুন সংযোজন ঘটে। ছোট ছোট স্কেচের পরিবর্তে একটি বিশেষ ঘটনা বা কাহিনীকে উপজীব্য করে ৩০ থেকে ৫০ মিনিট ব্যাপী অভিনয় উপস্থাপনের প্রক্রিয়া শুরু হয়।
তিকুয়িনা প্রণালী
তিকুয়িনা প্রণালী হল দক্ষিণ আমেরিকার তিতিকাকা হ্রদের উত্তরের বড় অংশ "লাগো গ্রন্দে" ও দক্ষিণের ছোট অংশ "লাগো পেকুইনো"র মধ্যবর্তী সঙ্কীর্ণ একটি জলপথ। স্থানে স্থানে এটি এতটাই সঙ্কীর্ণ যে মাত্র ৮০০ মিটার চওড়া। তবে প্রণালীটি যথেষ্ট গভীর। এর সর্বনিম্ন গভীরতা হল ২১ মিটার।
এটি দেশ হিসেবে বলিভিয়ার অঙ্গ। এর দুই পারে সান পেদ্রো ও সান পাবলো শহর দুটি অবস্থিত। প্রশাসনিকভাবে এই প্রণালী বলিভিয়ার লা পাজ বিভাগের অন্তর্গত মানকো কাপাক প্রদেশের সান পেদ্রো পুরসভার অধীন। বলিভিয়ার রাজধানী লা পাজ থেকে কোপাকাবানা উপদ্বীপে যাওয়ার বাস্তবে সরাসরি কোনও রাস্তা নেই। দক্ষিণের হ্রদটি পুরো ঘুরে যাওয়ার একটি রাস্তা হওয়া সম্ভব ছিল বটে, কিন্তু তার একটা বিরাট অংশই পেরুর মধ্য দিয়ে যেতে হবে। তাই কোপাকাবানা উপদ্বীপের সান পেদ্রো থেকে তিকুয়িনা প্রণালী পেরিয়ে অপর তীরে সান পাবলো হয়ে লা পাজ যাওয়ার রাস্তাটি শুধু সংক্ষিপ্তই নয়, একমাত্র পথও। যাত্রী ও গাড়ি পরিবহনের জন্য এখানে ফেরি সার্ভিস ব্যবহৃত হয়। ফেরিতে প্রণালীটি পেরোতে ১৫-২০ মিনিট সময় লাগে। এর জন্য যাত্রীপিছু খরচ ১.৫০ বলিভিয়ানো (মোটামুটি ০.১৫ ইউরো বা ১২ ভারতীয় টাকা) ও গাড়িপিছু খরচ ৩০ বলিভিয়ানো (২০১১ সালের মে মাসের হিসেব অনুযায়ী)।
ইশতার
ইশতার সুপ্রাচীন মেসোপটেমিয়ায় সুমের আক্কাদ আসিরিয়া এবং ব্যাবিলনিয়া সভ্যতায় জন্ম হয়েছিল। ইশতার ছিলেন মেসোপটেমিয়ার ধর্মেরই একজন অন্যতম দেবী ।
আদি পর্যায়ে ইশতার মূলত ছিলেন সেমেটিকভাষীদের দেবী । খ্রিস্টপূর্ব ৩০০০ অব্দে সেমিটিকরা মেসোপটেমিয়ার সুমেরিয় সাম্রাজ্যে পৌঁছানোর পর সুমেরিয় সমাজ তাদের দেবী ইশতারকে গ্রহণ করেছিল। এর একটা মূল কারণ সুমেরিয় দেবী ইনানার সঙ্গে দেবী ইশতার-এর বিস্ময়কর সাদৃশ্য । যে কারণে ইশতার এর অন্য এক নাম ইনানা। এবং ইনানার উপকথা পরিনত হয় ইশতার-এর উপকথায়। ইশতার সুমেরিয় রাজধানী উরুক নগরে মহা সমারোহে পূজিত হতে থাকেন। পরে ইশতার ব্যাবিলনের অন্যতম দেবী তে উন্নীত হন ।
দেবী ইশতার এর বাবা চন্দ্রদেব; মা আনতুম; ভাই: সূর্যদেব শামাশ ও বোন: পাতালের রানী ইরিশকিগাল। দেবী ইশতার এর বাহন সিংহ, দেবী সিংহের পিঠে চড়ে যুদ্ধ করতেন, হাতে থাকে ধনুক ও তূণ ভর্তি তীর। প্রতীক অস্টকোণ তারকা; গ্রহ: শুক্র এবং সংখ্যা পনেরো।
প্রাচীন জার্মান কবিতায় প্রাপ্ত ইশতার। প্রাচীন মেসোপটেমিয়ার উর্বরা শক্তি, প্রেম, যুদ্ধ ও যৌনতার দেবী। ধর্মীয় উপকথার জগতেদেবী ইশতার-এর স্থানএতই গুরুত্বপূর্ন যে-তার ধারণা থেকেই পরবর্তীকালে গ্রিক যৌনতার দেবী আফ্রোদিতি, রোমান সৌন্দর্যের দেবী ভেনাস, ফ্রিজিয়ার প্রকৃতি দেবী সিবিলিও ফিনিশিয়দের স্বর্গের রানী আসতারতে-এর উদ্ভব হয়েছিল । ব্যাবিলনিয় সাহিত্যে দেবী ইশতারকে ‘জগতের আলো’, ‘ন্যায়বিচারক’, ‘আইনদাতা’,‘দেবীদের দেবী’, ‘বিজয়ের দেবী’, ‘পাপের ক্ষমাকারী’ এবং ‘স্বর্গ ও মর্তের আলো’ প্রভৃতি অভিধায় অবহিত করা হয়েছে।
ভিস্কোমিটার
ভিস্কোমিটার হল প্রবাহী বা তরল পদার্থের সান্দ্রতা পরিমাপক যন্ত্র। তরলের ক্ষেত্রে তরলের প্রবাহ দশার উপর সান্দ্রতার তারতম্য হয়। এ তারতম্য সহ পরিমাপের জন্য ব্যবহৃত হয় রিওমিটার নামের এক যন্ত্র। ভিস্কোমিটার কেবল একমুখী প্রবাহ পরিমাপ করতে পারে।
সাধারণত, দুটো ঘটনা ঘটে। হয় তরল স্থির থাকে এবং বস্তু এর ভেতর দিয়ে অতিক্রম করে চলে যায় নয়তো বস্তু স্থির থাকে এবং তরল একে অতিক্রম করে চলে যায়।
২০ডিগ্রী সেলসিয়াস তাপমাত্রায় পানির গতিশীল সান্দ্রতা ১.০৩৮ মিলি প্যাসকেল- সেকেন্ড এবং এর গতিশক্তিজনিত সান্দ্রতা ১.০০২২ মিমি^২/সেকেন্ড; এই মানগুলো বিবিধ সান্দ্রতা পরিমাপের জন্য ব্যবহৃত হয়।
থং (বস্ত্র)
থং হল একটি বিশেষ ধরণের পোশাক, যেটি সাধারণত অন্তর্বাস বা সাঁতারের পোশাক হিসাবে ব্যবহৃত হয়। কিছু দেশে প্রথাগত অনুষ্ঠান বা প্রতিযোগিতাতেও এই পোশাক ব্যবহৃত হয় যেমন, সুমো কুস্তি। সামনে থেকে দেখতে গেলে, থং সাধারণত একটি বিকিনির অনুরূপ, কিন্তু পশ্চাৎদেশের আবরণ যতদূর সম্ভব ন্যূনতম করা হয়। এটি সবসময় ডিজাইন করা হয় যৌনাঙ্গ, যৌনকেশ, মলদ্বার আবৃত করার জন্য কিন্তু নিতম্বের বেশিরভাগ অংশ অনাবৃত থাকে।
এটির তিনটি অংশ হল-
লা পাজ
লা পাজ বা নয়েস্ত্রা সেনিওরা দ্য লা পাজ (স্পেনীয় - "Nuestra Señora de La Paz", স্পেনীয় উচ্চারণ "লা পাস"; আইমারা - "চুকুইয়াপু" বা "চুকুইয়াগো") হল বলিভিয়ার তৃতীয় বৃহত্তম শহর ও বলিভীয় সরকারের প্রশাসনিক প্রধান কেন্দ্র (সাংবিধানিক রাজধানী ও বিচারবিভাগীয় প্রধান কেন্দ্র হল সুক্রে)। পাশাপাশি এই শহর বলিভিয়ার লা পাজ বিভাগেরও প্রশাসনিক কেন্দ্র। সমুদ্রতল থেকে এর উচ্চতা ৩৬৫০ মিটার বা ১১৯৭৫ ফুট। সেই হিসেবে এই শহর হল পৃথিবীর সর্বোচ্চ দেশীয় প্রশাসনিক কেন্দ্র। ২০০৮ সালের জনগণনা অনুযায়ী এই শহরের লোকসংখ্যা ৮,৭৭,৩৬৩ জন। পার্শ্ববর্তী বিভিন্ন শহর যেমন "এল আলতো", ও "ভিয়াচা"কে ধরে লা পাজ মেট্রোপলিটান অঞ্চল বলিভিয়ার সবচেয়ে জনবহুল অঞ্চল। এর সামগ্রিক লোকসংখ্যা প্রায় ২৩ লক্ষ, যা বলিভিয়ার দ্বিতীয় জনবহুল শহরাঞ্চল "সান্তা ক্রুস দ্য লা সিয়েরা"র চেয়ে বেশি।
শহরের পুরো নাম "নয়েস্ত্রা সেনিওরা দ্য লা পাজ"-এর আক্ষরিক অর্থ হল "আওয়ার লেডি অফ পিস"। স্পেনীয় বিজেতা বা কঙ্কিস্তাদোররা ১৫৪৮ সালে যখন এই শহর প্রতিষ্ঠা করেন, সেই সময় স্পেনীয় বিজেতা গনথালো পিসার্‌রো (বিখ্যাত স্পেনীয় বিজেতা ফ্রান্সিসকো পিসার্‌রোর এক সৎ ভাই) ও পেরুর প্রথম স্পেনীয় গভর্নর ব্লাসকো নুনেজ ভেলা'র মধ্যে বিরোধের অবসানকে স্মরণ করতেই শহরের এইরকম নাম। সে' সময়ের ঐ অঞ্চলের একটি পুরনো আমেরিন্ডিয়ান বসতি লাজা'র স্থলেই এই শহর প্রতিষ্ঠা করা হয়। ১৮৯৮ সাল থেকে এই শহর বলিভিয়ার প্রধান প্রশাসনিক কেন্দ্র।
চোকুইয়াপু নদীর উপত্যকায় অবস্থিত এই শহর চারপাশের মূল আলতিপ্লানো উচ্চভূমির থেকে প্রায় ১৪০০ ফুট বা ৪১০ মিটার নিচে অবস্থিত বেসিনে স্থাপিত। রেলপথ ও সড়কপথে এই শহর চিলি ও পেরুর বিভিন্ন সমুদ্রবন্দরগুলির সাথে যুক্ত। শহরের বিমানবন্দরটি অনেক উঁচুতে আলতিপ্লানো উচ্চভূমির উপরে ১৩,৩২৫ ফুট বা ৪০৬১ মিটার উচ্চতায় অবস্থিত ও বিশ্বের সর্বোচ্চ আন্তর্জাতিক বিমানবন্দর।
দেবকাঞ্চন
দেবকাঞ্চন বা রাঙা কাঞ্চন (বৈজ্ঞানিক নাম:"Phanera purpurea") হচ্ছে Fabaceae পরিবারের একটি উদ্ভিদ প্রজাতি যেটির আদি নিবাস হচ্ছে চীন ( যার অন্তর্ভুক্ত হংকং) এবং দক্ষিণ-পূর্ব এশিয়া। এদের সাধারণ নামগুলো হচ্ছে orchid tree, Hong Kong orchid tree, purple bauhinia, camel's foot, butterfly tree, and Hawaiian orchid tree.
দেবকাঞ্চন ছোট থেকে মাঝারি আকারের অর্ধ-চিরসবুজ গাছ, ৮-১০মিটার উঁচু, মাথা ছড়ান। পাতা মাথার দিকে ২-বিভক্ত, লতির আগা চোখা বা ভোতা। ফুল ৬-৮ সে.মি. চওড়া, সুগন্ধি, সাদা বা বেগুনি। কয়েকটি একত্রে একটি ডাঁটায়, ফোটে হেমন্তে, সারা গাছ ভরে। অসমান ও লম্বাটে ৫টি পাপড়ি, মুক্ত। শুঁটি ১০-৩০×২ সে.মি., শিমের মতো। বীজ ১২-১৬ টি। চৈত্রমাসে নিষ্পত্র গাছে ঝুলন্ত ফলগুলি সশব্দে ফেটে বীজ ছড়ায়। বীজে চাষ।
মিলোরাদ কেভিচ
মিলোরাদ কেভিচ (, ; জন্ম ৩১ মে, ১৯৮৪) একজন অবসরপ্রাপ্ত সার্বিয়ান সাঁতারু। তিনি আমেরিকাতে জন্ম গ্রহণ করেন।
মিলোরাদ কেভিচ ক্যালিফোর্নিয়াতে জন্মগ্রহন করেন এবং ওখানেই টুস্টিন হাই স্কুল-এ পড়াশোনা করেন। এ সময় তিনি জাতীয় হাই স্কুল প্রতি্যোগিতায় ৫০ ইয়ার্ড মূক্ত সাতারে ৪টি সি আই এফ রেকর্ড করেন।
তিনি ২০০,২০০৪,২০০৮,২০১২ অলিম্পিকে অংশ নেন। বেইজিং অলিম্পিক ২০০৮ এ তিনি সার্বিয়ার হয়ে প্রথম অলিম্পিক পদক পান।
গথিক শিল্প
ইউরোপে শিল্প ইতিহাসে ত্রয়োদশ শতাব্দির প্রায় মধ্যভাগ থেকে পঞ্চদশ শতাব্দি পর্যন্ত সময়কালকে গথিক শিল্পের কাল বলা হয়ে থাকে। গথিক শব্দটি প্রায়ই লোকের মনে বিভ্রান্তির জন্ম দেয়।স্বভাবতই ধারণা করা স্বাভাবিক যে গথ জাতি থেকে এই শিল্প উদ্ভব হয়েচে।কিন্তু তা নয়,ষোড়শ ও সপ্তদশ শতাব্দীর যারা একমাত্র ক্লাসিকাল শিল্পকে শ্রেষ্ঠ ও চূড়ান্ত বলে মানতেন তারা এই শৈলিকে নিকৃষ্ট বলে মনে করবার জন্য গথ জাতির নামের সাথে জুড়ে নামকরণ করেন গথিক। 
প্রকৃতপক্ষে রোমানেস্ক শৈলী থেকে স্বাভাবিক নিয়মে গথিক শিল্পের বিকাশ ঘটে ছিল। ত্রয়োদশ শতাব্দির মধ্যে সমগ্র ইউরোপ খ্রিষ্টীয় জগতের অন্তর্ভুক্ত হয়। রাজনৈতিক অনিশ্চয়তার অবসান ঘটায় সামাজিক নিরাপত্তা ফিরে আসে।ফলে শিল্পী ও কলাকুশলীদের নতুন নতুনদের পরীক্ষা নিরীক্ষার সুযোগ মিলে।ফলে মিলে স্বীকৃতি। 
ঊনবিংশ শতাব্দিতে ভিক্টর উগো নামক শিল্পীর কাছ থেকে স্বীকৃতি মিলে প্রথম গথিক শিল্পের।
সুক্ষাগ্র খিলানের ব্যবহার গথিক স্থাপত্যে অন্যতম প্রধান বৈশিষ্ট্য। যদিও আরবে ও পারস্যে সুক্ষাগ্র খিলানের ব্যবহার বহুকাল থেকে প্রচলিত ছিল এবং দক্ষিণ ফ্রান্সএর রোমানেস্ক সৌধের নিচে সুক্ষাগ্র খিলান করা আছে। তবে ইউরোপে তার সবচেয়ে বেশি ব্যবহার গথিক স্থাপত্যে দেখা যায়। 
গথিক স্থাপত্যের নিদর্শন পাওয়া যায় ফ্রান্স, ইংল্যান্ড, জার্মানি, স্পেন,ইতালির বিভিন্ন স্থাপত্য। এদের মধ্যে গির্জা, ক্যাথিড্রাল লক্ষণীয়। প্যারিসের নিকট স্যা-দেনিস,লাও ক্যাথিড্রাল,ইংল্যান্ডের সলজবেরি ক্যাথিড্রাল ক্যাথিড্রাল উল্লেখযোগ্য উদাহরণ ।
মল্লিকার্জুন মন্দির
মল্লিকার্জুন জ্যোতির্লিঙ্গ মন্দির হল দক্ষিণ ভারতের অন্ধ্রপ্রদেশ রাজ্যের শ্রীশৈলমে অবস্থিত একটি শিবমন্দির। এটি শিবের পবিত্রতম বারোটি জ্যোতির্লিঙ্গ মন্দিরের অন্যতম। মল্লিকার্জুন জ্যোতির্লিঙ্গ মন্দির ২৭৫টি পাদল পেত্রা স্থলমের অন্যতম মন্দিরও বটে।
শিব মহাপুরাণ অনুসারে, একবার সৃষ্টিকর্তা ব্রহ্মা ও রক্ষাকর্তা বিষ্ণুর মধ্যে তাঁদের মধ্যে জগতে কে শ্রেষ্ঠ তা নিয়ে তর্ক বেধেছিল। তাঁদের পরীক্ষা করার জন্য শিব ত্রিভুবনকে একটি অনন্ত আলোর লিঙ্গ বা জ্যোতির্লিঙ্গ দ্বারা বিভক্ত করেছিলেন। বিষ্ণু ও ব্রহ্মা দুই দিকে সেই লিঙ্গের উৎস খুঁজতে বের হন। ব্রহ্মা মিথ্যা বলেন যে তিনি জ্যোতির্লিঙ্গের অন্ত খুঁজে পেয়েছেন। কিন্তু বিষ্ণু পরাজয় স্বীকার করে নেন। শিব দ্বিতীয় জ্যোতির্লিঙ্গ রূপে আবির্ভূত হয়ে ব্রহ্মাকে শাপ দেন যে কোনো অনুষ্ঠানে তাঁর স্থান থাকবে না। অন্যদিকে তিনি বিষ্ণুকে আশীর্বাদ করেন যে বিষ্ণু প্রলয়কাল অবধি পূজিত হবেন। জ্যোতির্লিঙ্গ হল সর্বোচ্চ অখণ্ড সত্য, যাতে শিব আংশিকভাবে আবির্ভূত হন। জ্যোতির্লিঙ্গ মন্দিরগুলি সেইখানেই গড়ে উঠেছে যেখানে শিব আলোর অগ্নিময় লিঙ্গরূপে আবির্ভূত হয়েছিলেন। প্রথমদিকে মনে করা হত জ্যোতির্লিঙ্গের সংখ্যা ৬৪। এর মধ্যে ১২টিকে পবিত্রতম বলে গণ্য করা হয়। প্রত্যেকটি জ্যোতির্লিঙ্গের পৃথক পৃথক নাম আছে। এগুলিকে শিবের বিভিন্ন রূপভেদ মনে করা হয়। প্রত্যেক মন্দিরেই শিবলিঙ্গ শিবের অনন্ত প্রকৃতির প্রতীক আদি ও অন্তহীন স্তম্ভের প্রতিনিধিত্ব করে। বারোটি জ্যোতির্লিঙ্গ হল গুজরাতের সোমনাথ ও দ্বারকার নাগেশ্বর মন্দির, অন্ধ্রপ্রদেশের শ্রীশৈলমের মল্লিকার্জুন, মধ্যপ্রদেশের মহাকালেশ্বর (উজ্জয়িনী) ও ওঙ্কারেশ্বর, হিমালয়ে কেদারনাথ, মহারাষ্ট্রে ভীমশঙ্কর মন্দির, ঘৃষ্মেশ্বর ও ত্র্যম্বকেশ্বর মন্দির, উত্তরপ্রদেশের বারাণসীতে কাশী বিশ্বনাথ মন্দির, ঝাড়খণ্ডে বৈদ্যনাথ মন্দির এবং তামিলনাড়ুর রামেশ্বরমে রামনাথস্বামী মন্দির।
শিব ও পার্বতী তাঁদের দুই ছেলে গণেশ ও কার্তিকের জন্য উপযুক্ত পাত্রী খুঁজছিলেন। কার্তিক সেই সময় তর্ক জুড়েছিলেন কে আগে বিয়ে করবেন সেই নিয়ে। শিব বলেন, যে আগে বিশ্ব প্রদক্ষিণ করে আসতে পারবে তারই আগে বিয়ে হবে। কার্তিক তাঁর বাহনে চেপে বিশ্ব প্রদক্ষিণে বেরিয়ে পড়েন। গণেশ শিব ও পার্বতীকেই সাত বার প্রদক্ষিণ করেন। কারণ, শাস্ত্রমতে নিজের পিতামাতাকে প্রদক্ষিণ করলে ভূপ্রদক্ষিণ করা হয়। শিব বুদ্ধি, সিদ্ধি ও ঋদ্ধির সঙ্গে গণেশের বিয়ে দেন। কার্তিক ফিরে এসব দেখে রেগে গিয়ে ক্রৌঞ্চ পর্বতে কুমারব্রহ্মচারী নামে বাস করতে চলে যান। শিব কার্তিককে শান্ত করতে আসেন। তা দেখে তিনি অন্যত্র চলে যেতে চেয়েছিলেন। কিন্তু দেবতাদের অনুরোধে তিনি কাছাকাছিই থেকে যান। শিব ও পার্বতী যেখানে ছিলেন সেই জায়গাটি শ্রীশৈলম নামে পরিচিত হয়। শিব অমাবস্যায় ও পার্বতী পূর্ণিমায় কার্তিককে দেখতে আসতেন। মন্দিরটি পূর্বমুখী। কেন্দ্রীয় মণ্ডপে অনেকগুলি স্তম্ভ এবং নন্দীকেশ্বরের একটি বিরাট মূর্তি আছে। শিবরাত্রি এই মন্দিরের প্রধান উৎসব।
শ্রীশৈলমের মল্লিকার্জুন মন্দির ১৮টি মহাশক্তিপীঠের একটি। পুরাণে দক্ষযজ্ঞে সতীর দেহত্যাগের গল্প পাওয়া যায়। কথিত আছে মল্লিকার্জুনে সতীর উপরোষ্ঠ পড়েছিল।
মধুমিতা সরকার
মধুমিতা সরকার (জন্ম: ২৬ অক্টোবর ১৯৯৪) ভারতীয় বাংলার একজন অভিনেত্রী। তিনি মূলত বোঝেনা সে বোঝেনা টেলিভিশন ধারাবাহিকে "পাখী" চরিত্রের জন্য পরিচিত।
রিতেশ দেশমুখ
রিতেশ দেশমুখ (জন্মঃ ১৭ ডিসেম্বর ১৯৭৮; সংক্ষেপেঃ রিতেশ) হচ্ছেন একজন ভারতীয় চলচ্চিত্র অভিনেতা, প্রযোজক এবং স্থপতি। তিনি হিন্দী এবং মারাঠা চলচ্চিত্রে অভিনয়ের জন্য সুপরিচিত। রিতেশ প্রয়াত রাজনীতিবীদ বিলাসরাও দেশমুখ এবং বৈশালী দেশমুখ-এর পুত্র।
রিতেশ ২০০৩ সালে কে. বিজয়া ভাস্কর পরিচালিত "তুঝে মেরি কসম" চলচ্চিত্রে অভিনয়ের মাধ্যমে অভিনয় জীবন শুরু করেন; চলচ্চিত্রটিতে তার বিপরীতে অভিনয় করেন জেনেলিয়া ডি'সুজা। কিন্তু ব্যাপক পরিচিতি পেতে তাকে ২০০৪ সাল পর্যন্ত অপেক্ষা করতে হয়। রম্য চলচ্চিত্র "মাস্তি" তাকে খ্যাতি এনে দেয় এবং তিনি বেশ কিছু পুরষ্কারের মনোনয়ন লাভ করেন। ২০১৩ সালে রিতেশ মারাঠি চলচ্চিত্র "বালাক পালাক" প্রযোজনার মাধ্যমে প্রযোজক হিসাবে আত্মপ্রকাশ করেন।
স্ট্যাফোর্ড ক্রিপস‌
স্যার স্ট্যাফোর্ড ক্রিপস‌ এফআরএস (২৪ এপ্রিল ১৮৮৯ - ২১ এপ্রিল ১৯৫২) ছিলেন ২০শ শতাব্দীর প্রথম-অর্ধের একজন ব্রিটিশ লেবার দলীয় রাজনীতিবিদ।
রণদীপ হুদা
রণদ্বীপ হুদা (জন্মঃ ২০ আগস্ট ১৯৭৬), একজন ভারতীয় চলচ্চিত্র অভিনেতা। হুদা হিন্দী চলচ্চিত্রে অভিনয় করেন। স্কুল জীবন থেকেই তিনি অভিনয়ের সাথে সম্পৃক্ত ছিলেন। মেলবোর্ন, অস্ট্রেলিয়া থেকে পড়াশুনা শেষ করে তিনি ভারতে ফিরে এসে মডেলিং এবং থিয়েটারে অভিনয় শুরু করেন। ২০০১ সালে মনসুন ওয়েডিং চলচ্চিত্রে অভিনয়ের মাধ্যমে তার বলিউড অভিষেক ঘটে। দ্বিতীয় ছবিতে অভিনয়ের জন্য তাকে চার বছর অপেক্ষা করতে হয়। তিনি বেশ কিছু অসফল চলচ্চিত্রে অভিনয় করেন। ২০১০ সালে মিলান লুথারিয়া পরিচালিত ওয়ান্স আপন এ টাইম ইন মুম্বাই চলচ্চিত্রে অভিনয়ের মাধ্যমে তিনি ব্যাপক পরিচিতি লাভ করেন। তার অভিনিত অন্যান্য চলচ্চিত্রের মধ্যে সাহেব বিবি অর গ্যাংস্টার, জান্নাত ২, জিসম ২ উল্লেখযোগ্য। তিনি একজন ব্লগার।
হুদা ১৯৭৬ সালে ২০ আগস্ট ভারতের হরিয়ানা প্রদেশের রোহটাকে জন্মগ্রহন করেন। তার পিতা ডাক্তার রনবীর হুদা একজন ডাক্তার এবং মা আশা হুদা একজন সমাজকর্মী। তার বড় বোন ডাক্তার অঞ্জলি হুদা একজন মেডিসিন বিশেষজ্ঞ এবং ছোট ভাই সন্দীপ হুদা সফটওয়্যার প্রকৌশলী হিসেবে সিঙ্গাপুরে কর্মরত।
শৈশবে হুদা হরিয়ানার সোনেপাতে অবস্থিত বোর্ডিং স্কুল মতিলাল নেহরু স্কুল অভ স্পোর্টসে পড়াশুনা করেন। তার পরিবার তাকে একজন ডাক্তার হিসেবে দেখতে চেয়েছিলো। তাকে দিল্লী পাবলিক স্কুল, আর. কে. পুরম এ ভর্তি করা হয়।
মুহাম্মদ মিয়ান মানসুর আনসারী
মুহাম্মদ মিয়ান মানসুর আনসারী (, ১০ মার্চ ১৮৮৪ - ১১ জানুয়ারি ১৯৪৬) ছিলেন ভারতের স্বাধীনতা আন্দোলনের একজন রাজনৈতিক কর্মী এবং নেতা।